Lanxess Arena
Lanxess Arena – universali įvairių paskirčių arena Kelne. Arena pradėta statyti 1996 m., o 1998 m. spalį pradėjo veikti. Arenoje namų žaidynes žaidžia ledo ritulio komanda Kölner Haie. Ledo ritulio varžybose Lanxess Arena talpina 18 500 žiūrovų ir yra didžiausia ledo rituliui pritaikyta arena už Šiaurės Amerikos ribų. 2019 m. arenoje vyko dalis 2019 m. pasaulio rankinio čempionato varžybų.